CELEX: 62020TN0114
Language: da
Date: 2020-02-19 00:00:00
Title: Sag T-114/20: Sag anlagt den 19. februar 2020 — Alvargonzález Ramos mod EUIPO — Ursus-3 Capital, A.V. (URSUS Kapital)

20.4.2020   
            
            
               DA
            
            
               Den Europæiske Unions Tidende
            
            
               C 129/17
            
         
      Sag anlagt den 19. februar 2020 — Alvargonzález Ramos mod EUIPO — Ursus-3 Capital, A.V. (URSUS Kapital)
      (Sag T-114/20)
      (2020/C 129/22)
      Stævningen er affattet på spansk
      
         Parter
      
      
         Sagsøger: Pablo Erik Alvargonzález Ramos (Madrid, Spanien) (ved advokat E. Sugrañes Coca)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Den anden part i sagen for appelkammeret: Ursus-3 Capital, A.V., SA (Madrid, Spanien)
      
         Oplysninger vedrørende sagen for EUIPO
      
      
         Indehaver af det omtvistede varemærke: Pablo Erik Alvargonzález Ramos
      
         Det omtvistede varemærke: EU-figurmærket URSUS Kapital — EU-varemærke nr. 5 641 303
      
         Sagen for EUIPO: Ugyldighedssag
      
         Den anfægtede afgørelse: Afgørelse truffet den 10. december 2019 af Femte Appelkammer ved EUIPO i sag R 711/2019-5
      
         Påstande
      
      
                  —
               
               
                  Den anfægtede afgørelse ændres, begæringen om, at det registrerede EU-varemærke nr. 5 641 303, URSUS Kapital (figurmærke), erklæres ugyldigt på grund af manglende brug vedrørende tjenesteydelsen »finansiel virksomhed« i klasse 36, afslås, og det fastslås, at der er blevet gjort faktisk brug af varemærke nr. 5 641 303 for »finansiel virksomhed«.
               
            
                  —
               
               
                  Subsidiært ændres den anfægtede afgørelse, begæringen om, at det registrerede EU-varemærke nr. 5 641 303, URSUS Kapital (figurmærke), erklæres ugyldigt på grund af manglende brug vedrørende tjenesteydelsen »finansiel virksomhed« i klasse 36, afslås, og det fastslås, at der er blevet gjort faktisk brug af varemærke nr. 5 641 303 for i det mindste »finansiel virksomhed, dvs. investeringsvirksomhed, investering af pengemidler, investeringsanalyser, forvaltning af investeringer, investeringsrådgivning og investeringer i fast ejendom«.
               
            
                  —
               
               
                  Subsidiært annulleres den anfægtede afgørelse.
               
            
                  —
               
               
                  EUIPO tilpligtes at betale sagsomkostningerne.
               
            
         Anbringende
      
      
                  —
               
               
                  Tilsidesættelse af artikel 18 og 58 i Europa-Parlamentets og Rådets forordning (EU) 2017/1001 og af artikel 10 i Kommissionens delegerede forordning (EU) 2018/625.